Бақдәулет Маратұлы бапкері Жанпейіс Жәнібекұлымен бірге

**Бақдәулет Маратұлы Сәбитов** — Qazaq kuresi Ассоциациясының спортты дамыту  жөніндегі директоры. Халықаралық дәрежедегі спорт шебері. Қазақ күресінен ұлттық дәрежедегі төреші. 06.04.1992 жылы туған. Бойы:  1,70, салмағы: 66 келі

Өмірбаяны
---------

Сәбитов Бақдәулет Маратұлы 1992 жылы, 6 сәуірде Түркістан облысы, Төле би ауданы, Ленгер қаласында дүниеге келген. Ленгер қаласындағы №2 Ш.Уалиханов атындағы орта мектепте білім алған. Л.Н.Гумилев атындағы ЕҰУ-де "Көлік, көлік техникасы және технологиялары" мамандығы бойынша білім алған (2010-2014). Шымкент университетінде "Дене шынықтыру және спорт" мамандығын оқыған (2016-2018). Мәскеу инженерлік-физикалық университетінің "менеджмент" мамандығы бойынша магистранты (2021)

Бапкері
-------

Жабаев Жанпейіс Жәнібекұлы 1951 жылы 14 наурызда Оңтүстік Қазақстан облысы Төлеби ауданы Жаңаұйым елді мекенінде дүниеге келген. Баулыған шәкірттері Әлем, Азия біріншіліктерін бірнеше дүркін жеңіп алды. Сондай-ақ, өз әріптестері арасында еңбекқорлығы мен қарапайымдылығы арқасында құрметке бөленген іскер жаттықтырушы.

Сұхбаттарынан үзінділер
-----------------------

"Балалардың спорттық үйірмеге қатысуына жасалған мүмкіндікті бизнестің жеке мүддесіне пайдалануына жол бермеу керек"
Республика мектептеріне қазақ күресі пән ретінде енгізіледі

Бақдәулет Сәбитов, ҚР Қазақ күресі федерациясының бас хатшысы: - Мамандар дайындауға біршама уақыт бар. Қазіргі таңда 40 минуттан тұратын 100 сабақ жазылды. Енді олар тиісінше мемлекеттік органдарда бекітілу үшін жалғасын тауып жатыр. Алдағы 5-6 жылда біз вариативті сабақ ретінде өткізе тұрамыз.

Qazaq kuresi Ассоциациясының Спортты дамыту директоры Сәбитов Бақдәулет «Қазақстан Барысы» жобасының он жыл көлемінде жүріп өткен жолына шолу жасады. Сондай-ақ, Нұр-Сұлтан, Алматы, Шымкент қалалары мен облыстарда өткен іріктеу жарыстарынан 37 балуан жолдамаға ие болғанын айтып өтті.

Еңбек жолы, дәрежелері
----------------------

* Qazaq kuresi Ассоциациясының спортты дамыту  жөніндегі директоры
* Халықаралық дәрежедегі спорт шебері
* Қазақ күресінен ұлттық дәрежедегі төреші
* Қазақ күресінен Азия чемпионы (2015 ж.)
* Қазақ күресінен "Еуразия Барысы" жобасының үш дүркін жеңімпазы
* Дзюдодан Еуропа Кубогының иегері (2011 ж.)
* Дзюдодан халықаралық турнирлердің жеңімпазы (2011 ж.)
* Дзюдодан Әлем кубогының жүлдегері
* Дзюдодан Әлемдік Гран-при жүлдегері (2013 ж.)
* ҚР Жазғы Универсиада чемпионы
* Самбодан Азия чемпионы (2010 ж.)
* Дүниежүзілік Универсиадаға қатысушы (2013 ж.)
* Қазақ күресіне қосқан үлесі үшін төсбелгі иегері (2019)

Галерея
-------

* Халықаралық турнирдің марапаттау сәті (Германия, 2011)Халықаралық турнирдің марапаттау сәті (Германия, 2011)
* Қостанай қаласындағы ел біріншілігінің мәресіне жеткен сәті. 2021ж.Қостанай қаласындағы ел біріншілігінің мәресіне жеткен сәті. 2021ж.
* Қазақстан Республикасы Мәдениет және спорт министрлігінің «Қазақстан спортын трансформациялау» жобасы бойынша бірінші талқылауҚазақстан Республикасы Мәдениет және спорт министрлігінің «Қазақстан спортын трансформациялау» жобасы бойынша бірінші талқылау
* Дзюдодан Әлем чемпионатының күміс жүлдегері Ғ. Қырғызбаевты марапаттау сәтіДзюдодан Әлем чемпионатының күміс жүлдегері Ғ. Қырғызбаевты марапаттау сәті
* Маңғыстау облысының әкіміне қазақ күресінің беренін сыйға тарту сәтіМаңғыстау облысының әкіміне қазақ күресінің беренін сыйға тарту сәті
* Ұлттық арнаның "Ашық алаң" бағдарламасында қазақ күресінің атауын өзгерту туралы талқылауҰлттық арнаның "Ашық алаң" бағдарламасында қазақ күресінің атауын өзгерту туралы талқылау

Дереккөздер
-----------

1. ↑   Мұрағатталған 25 қазанның 2021 жылы.
2. ↑
3. ↑
4. ↑
5. ↑